जिला परिषद के लिए 67 ने जमा करवाई एनओसी
भास्कर न्यूज | हिसार/नारनौंद
पंचायतचुनावों के लिए नामांकन के दूसरे दिन गुरुवार को जिला परिषद के चुनाव लड़ने के इच्छुक 67 उम्मीदवारों ने निर्वाचन अधिकारी के पास एनओसी जमा करवाई। इससे पूर्व पहले दिन बीस उम्मीदवारों ने अपनी एनओसी जमा करवाई थी। चुनाव के लिए गुरुवार को लघु सचिवालय के सभागार में पूरे दिन चहल-पहल रही। बेशक चुनाव लड़ने के लिए कोई नया नामांकन नहीं आया लेकिन एनओसी जमा करवाने वालों की भीड़ जरूर लगी रही।
महिला उम्मीदवार अपने रिश्तेदारों के साथ घूंघट में एनओसी जमा करवाने के लिए आई थी वहीं कुछ उम्मीदवार यह पता करने के लिए आए हुए थे कि पहले जमा करवाए गए उनके नामांकनों में किसी प्रकार की काेई त्रुटि तो नहीं रह गई। जिला निर्वाचन अधिकारी डा. चन्द्र शेखर खरे ने बताया कि पंचायत समिति सदस्य के हिसार प्रथम खंड से सात, हिसार द्वितीय खंड से दस तथा नारनौंद से पांच लोगों ने अपनी-अपनी एनआेसी जमा करवाई है।
awa_Deva bho_Deva hin_Deva hin_Deva